`ಧಮಾಕ’ ಸಕ್ಸಸ್ ನಂತರ ಕನ್ನಡತಿ ಶ್ರೀಲೀಲಾಗೆ ತೆಲುಗಿನಲ್ಲಿ ಡಿಮ್ಯಾಂಡ್

ಕಿಸ್, ಭರಾಟೆ ಸಿನಿಮಾಗಳ ಮೂಲಕ ಕನ್ನಡ ಚಿತ್ರರಂಗದಲ್ಲಿ (Sandalwood) ಮೋಡಿ ಮಾಡಿದ್ದ ನಟಿ ಶ್ರೀಲೀಲಾ (Sreeleela) ಈಗ ‌ಕನ್ನಡದ ಜೊತೆ ತೆಲುಗಿನಲ್ಲಿ (Telagu Films) ಮಿಂಚ್ತಿದ್ದಾರೆ. ತೆಲುಗಿನಲ್ಲಿ ಸಾಲು ಸಾಲು ಸಿನಿಮಾಗಳು ನಟಿಗೆ ಅರಸಿ ಬರುತ್ತಿದೆ.

ರಶ್ಮಿಕಾ ಮಂದಣ್ಣ‌ (Rashmika Mandanna), ಪೂಜಾ ಹೆಗ್ಡೆ (Pooja Hegde) ನಂತರ ಕನ್ನಡದ ನಟಿ ಶ್ರೀಲೀಲಾಗೆ ಟಾಲಿವುಡ್‌ನಲ್ಲಿ ಭರ್ಜರಿ ಡಿಮ್ಯಾಂಡ್ ಶುರುವಾಗಿದೆ. ಕಿಸ್, ಭರಾಟೆ, ಬೈ ಟು ಲವ್ ಚಿತ್ರಗಳ ಮೂಲಕ ಸ್ಯಾಂಡಲ್‌ವುಡ್‌ನಲ್ಲಿ ಗಮನ ಸೆಳೆದ ಬ್ಯೂಟಿ `ಪೆಳ್ಳಿ ಸಂದಡಿ’ ಚಿತ್ರದ ಮೂಲಕ ತೆಲುಗು ಚಿತ್ರರಂಗಕ್ಕೆ ಕಾಲಿಟ್ಟರು.

ಇತ್ತೀಚಿನ `ಧಮಾಕ’ (Dhamaka Film) ಸಿನಿಮಾ ಮೂಲಕ ರವಿತೇಜಾಗೆ (Raviteja) ನಾಯಕಿಯಾಗಿ ನಟಿಸಿ ಶ್ರೀಲೀಲಾ ಸೈ ಎನಿಸಿಕೊಂಡರು. ಗಲ್ಲಾಪೆಟ್ಟಿಗೆಯಲ್ಲಿ ಈ ಚಿತ್ರ 100 ಕೋಟಿ ರೂ. ಕಲೆಕ್ಷನ್ ಕೂಡ ಮಾಡಿ ಗೆದ್ದಿದೆ. ಹೀಗಿರುವಾಗ ʻಕಿಸ್ʼ ನಟಿಗೆ ಭಾರಿ ಬೇಡಿಕೆ ಶುರುವಾಗಿದೆ. ಇದನ್ನೂ ಓದಿ: ಕೊಡವ ಶೈಲಿಯಲ್ಲಿ ಮಿಂಚಿದ ನಟಿ ಶುಭ್ರ ಅಯ್ಯಪ್ಪ- ವಿಶಾಲ್ ಜೋಡಿ

View this post on Instagram

A post shared by Sreeleela (@sreeleela14)

ಮಹೇಶ್ ಬಾಬು ನಟನೆಯ 28ನೇ ಚಿತ್ರ, ಅನಗನಗ ಒಕ ರಾಜು, ಜ್ಯೂನಿಯರ್, ನಿರ್ದೇಶಕ ಬೊಯಾಪತಿ ಶ್ರೀನು ಜೊತೆಗಿನ ಚಿತ್ರಗಳು ನಟಿಯ ಕೈಯಲ್ಲಿದೆ. ಇನ್ನೂ ಒಂದಿಷ್ಟು ಸಿನಿಮಾಗಳು ಮಾತುಕತೆ ಹಂತದಲ್ಲಿದೆ.

ರಶ್ಮಿಕಾ ನಂತರ ಶ್ರೀಲೀಲಾ ಬೇಡಿಕೆ ದೊಡ್ಡ ಮಟ್ಟದಲ್ಲಿದ್ದು, ಮುಂದಿನ ದಿನಗಳಲ್ಲಿ `ಪುಷ್ಪ’ ನಟಿಗೆ ಸೆಡ್ಡು ಹೊಡೆದರು ಅಚ್ಚರಿಪಡಬೇಕಿಲ್ಲ ಎನ್ನುತ್ತಿದ್ದಾರೆ ಸಿನಿಪಂಡಿತರು.